બંને દીકરાઓને અહી પૂર્વમાં પૂર્વ તરફ માથું રાખીને સૂવરાવવાની સલાહ છે. કબાટ યોગ્ય જગ્યાએ છે. ઇશાનમાં મીટર યોગ્ય ન ગણાય. આમ તન, મન, ધન, સામાજિક, સંસારિક સમસ્યાઓમાં અટવાયેલી જિંદગીથી થાકીને ઘર ખાલી કરવાની જરૂર નથી. આજ મકાનમાં હકારાત્મક જીવન માટે સર્વ પ્રથમ તો સૂચન પછીના નકશા પ્રમાણેની રચના કર્યા બાદ, ઇશાનમાં પાંચ તુલસી, વાયવ્યમાં ત્રણ બીલી, નૈઋત્યમાં બે નારીયેળી, અગ્નિમાં બે ફૂલ દાડમ અને પૂર્વમાં ચાર આમળા વાવી દીધા બાદ, દર ગુરુવારે ઉંબરો પૂજી અને મુખ્ય દ્વાર પર આસોપાલવનું તોરણ લગાવી દેવું. રસોડાના ઇશાનમાં કળશમાં પાણી રાખવું. ટોઇલેટના દરવાજા પર ચાંદીનો તાર લગાવી દેવો. શિવલિંગ પર પાણી, દૂધ, પંચામૃત, ચોખા, સરસવ, પાણીથી અભિષેક કરવો.